Diari Oficial de la Generalitat Valenciana


Sumari del DOGV 9593, del 11-05-2023 (2023/5066)

Anunci de l'acord de suspensió de llicències de parcel·lació de terrenys, edificació i demolició, per a l'àmbit definit en la modificació puntual número 21 del Pla general d'ordenació urbana, amb la finalitat de facilitar l'estudi i modificació de l'ordenació urbanística. Expedient 3034/2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9593

Data del DOGV
:   11-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5066


Data del document
:   09-05-2023

Organisme emissor
:   Ajuntament d'Almàssera

Tipus de document
:   Anunci

Descriptors 

:   * pla d'urbanisme
    * administració local

Anunci de l'acord de suspensió de llicències de parcel·lació de terrenys, edificació i demolició, per a l'àmbit definit en la modificació puntual número 21 del Pla general d'ordenació urbana, amb la finalitat de facilitar l'estudi i modificació de l'ordenació urbanística. Expedient 3034/2020. [2023/5066]  
Mitjançant acord plenari de l'Ajuntament d'Almàssera de data 5.05.2023, s'acorda reiniciar la tramitació de la modificació puntual núm. 21 de l'ordenació detallada del Pla general d'ordenació urbana del municipi d'Almàssera, i suspendre les llicències de parcel·lació de terrenys, edificació i demolició, per a l'àmbit definit en la modificació puntual núm. 21 del PGOU, amb la finalitat de facilitar l'estudi i modificació de l'ordenació urbanística. Tot això, sobre la base dels següents antecedents i consideracions jurídiques;  
  
I. Antecedents  
1 Mitjançant acord plenari de l'Ajuntament en sessió plenària celebrada el passat 29 de juny de 2016, va acordar sol·licitar l'inici de l'avaluació ambiental i territorial estratègica de la modificació puntual 21 del PGOU, del Pla parcial residencial, sector I i del Pla parcial industrial sector II - «Usos», remetent la documentació redactada al Servei Territorial d'Urbanisme de València, que el va registrar i va enviar a la Direcció General del Medi natural i d'Avaluació Ambiental on va tindre entrada el 6 d'abril de 2017.  
2. Els objectius que persegueix l'esmentada modificació puntual núm. 21 són els següents:  
«El Pla general d'ordenació urbana vigent data de l'any 1991, la seua falta d'adequació als canvis de normatives sectorials i al continu desenvolupament de la normativa urbanística de rang superior, han donat lloc a diverses modificacions puntuals exclusivament relatives als usos urbanístics que han suposat una actuació dispersa davant problemes molt concrets.  
D'altra banda, la present modificació parteix d'un plantejament molt més ampli, considerant tots aquells aspectes relatius als usos amb caràcter general, sobre la base dels objectius següents:  
· Sistematitzar la nomenclatura d'acord amb els criteris de la normativa urbanística actual.  
· Actualitzar l'organització d'usos en les diferents de zones d'ordenació urbanística, de manera que la seua aplicació siga més clara evitant interpretacions.  
· Equiparació d'usos en les diferents zones industrials, sòl urbà industrial del Pla general i Pla parcial industrial.  
· Definir detalladament l'ús de les parcel·les dotacionals, D1 i D2, existents en el Pla parcial industrial.  
Especial esment mereix la proposta en la zonificació de Barri antic, on es procedeix a corregir la contradicció existent entre els art. 148 i 149 de la normativa urbanística del PGOU sobre la implantació de les activitats en el seu moment considerades qualificades.  
  
Quant a l'equiparació d'usos entre sòls industrials no respon a un altre criteri que el de l'homogeneïtat que aquests presenten, sent com són un continu físic i funcional.  
L'àmbit de l'actuació és el sòl urbà del municipi d'Almàssera i el seu abast no va més enllà del que té el planejament vigent, el desenvolupament de la modificació no suposa cap variació en els objectius del Pla i no té més pretensió que la d'aclarir i sistematitzar una ordenació d'usos obsoleta i en molts casos confusa.»  
  
3. En data 15 de maig de 2017 la Subdirecció General d'Avaluació Ambiental remitent informe l'Ajuntament, indicant a la corporació que, a priori, resulta que l'òrgan substantiu ambiental competent és l'Ajuntament d'Almàssera.  
4. L'Ajuntament recapta els pertinents informes sectorials: Servei de Planificació Educativa, del Servei Territorial de Cultura de la Conselleria d'Investigació, Cultura i Esport, així com el del Servei d'Infraestructures i Paisatge de la Conselleria d'Obres Públiques i Vertebració del Territori.  
  
5. En contestació, es reben a l'Ajuntament els següents informes;  
  
· El de la Subdirecció General del Medi natural ratificant-se en el seu anterior informe, que va tindre entrada a l'Ajuntament el 15 de maig de 2017.  
· El 16 de maig de 2018 del Servei d'Infraestructura Verda i Paisatge, amb un xicotet aclariment que s'incorpora al projecte.  
· I el 4 de desembre de 2017, l'informe favorable del Servei d'Infraestructures Educatives.  
6. Mitjançant Decret de l'Alcaldia de data 26.11.2020, s'acorda:  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 21 del Pla general d'Almàssera, que consisteix en la modificació puntual del Pla parcial residència, sector I i la modificació puntual del Pla parcial industrial, sector II - Usos, per considerar que no té efectes significatius en el medi ambient.  
  
Segon. Publicar el present decret en el Diari Oficial de la Generalitat Valenciana, indicant que, per no ser un acte definitiu en via administrativa, no es pot interposar cap recurs contra aquest, sense perjudici dels que, si escau, pertoquen en via administrativa o contenciosa administrativa contra l'acord d'aprovació de l'instrument de planejament.»  
  
7. En el DOGV núm. 8989, de data 5.01.2021, se sotmet a informació pública l'aprovació de l'informe ambiental i territorial estratègic de la modificació puntual núm. 21 del PGOU.  
8. En data 24.02.2021, té entrada a l'Ajuntament d'Almàssera, escrit del Servei Territorial d'Urbanisme de València, en el qual aclareix l'abast de les modificacions plantejades per l'Ajuntament, en els següents termes:  
«En resposta a la consulta formulada per aquest ajuntament en relació amb la modificació núm. 21 del Pla general d'ordenació urbana, sobre usos en el sòl urbà, i després d'analitzar la documentació remesa (modificació i informe de l'arquitecte municipal, de data 11.02.2021), s'ha comprovat que, encara que les modificacions afecten la zonificació Barri Antic, l'abast d'aquestes modificacions no afecta cap de les determinacions de l'ordenació estructural que es regulen en l'art. 21 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (d'ara en avant, LOTUP). Les modificacions no afecten la xarxa primària, ni a la delimitació de les zones d'ordenació estructural. I les modificacions proposades s'enquadren en la «regulació detallada dels usos del sòl de cada subzona», que és una determinació de l'ordenació detallada, segons l'art. 35.1.d de la LOTUP. En conseqüència, la competència per a l'aprovació definitiva d'aquesta modificació és de l'Ajuntament d'Almàssera, en aplicació de l'art. 44.5 de l'esmentada llei.»  
  
II. Consideracions jurídiques  
Primera. Règim transitori aplicable  
De conformitat amb el que es disposa en la disposició transitòria segona del Decret legislatiu 1/2021 de 18 de juny, pel qual s'aprova el text refós de la Llei d'ordenació del territori, urbanisme i paisatge (TRLOTUP), que literalment determina:  
  
Disposició transitòria segona. Règim transitori dels procediments iniciats amb anterioritat a la Llei 1/2019, de 5 de febrer, o a la Llei 9/2019, de 23 de desembre.  
«1. Els instruments de planejament, programació, gestió urbanística, reparcel·lació i expropiació per taxació conjunta, així com les declaracions d'interés comunitari i les actuacions territorials estratègiques que hagen iniciat la seua informació pública amb anterioritat al 8 de febrer de 2019, data d'entrada en vigor de la Llei 1/2019, de 5 de febrer, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, o amb anterioritat a l'1 de gener de 2020, data d'entrada en vigor de la Llei 9/2019, de 23 de desembre, de mesures fiscals, de gestió administrativa i financera i d'organització de la Generalitat, es continuaran tramitant conforme a la legislació en vigor amb anterioritat a cadascuna d'aquestes dates. No obstant això, qui els promou podrà optar per reiniciar la seua tramitació acollint-se a les disposicions de les noves lleis, o prosseguir-la conforme a elles quan els tràmits ja realitzats siguen compatibles.»  
  
En el present supòsit, a la vista dels antecedents presents en l'expedient administratiu, es comprova que la modificació puntual núm. 21 del PGOU vigent en el municipi d'Almàssera, es va iniciar mitjançant acord plenari de data 29 de juny de 2016. Es tracta, per tant, d'un expedient iniciat amb anterioritat a l'entrada en vigor de la Llei 1/2019, de 5 de febrer, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, i que ha romàs inactiu durant un llarg període de temps.  
  
En conseqüència, i ateses les successives modificacions patides per la legislació urbanística valenciana, des del moment d'inici de l'expedient (29.06.2016) fins a l'actualitat, es considera convenient procedir a reiniciar-ne la tramitació, conforme amb les disposicions de la nova llei.  
  
  
Segon. Consideracions jurídiques  
1r) La Legislació aplicable és la següent:  
— Els articles 19, 21, 35, 38, 39, 47 a 61 i 68 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny.  
— El Decret 65/2021, de 14 de maig, del Consell, de regulació de la Plataforma Urbanística Digital i de la presentació dels instruments de planificació urbanística i territorial.  
— Els articles 22.2.c i 47.2.ll de la Llei 7/1985, de 2 d'abril, reguladora de les bases de règim local.  
— Els articles 22 i 25 del text refós de la Llei de sòl i rehabilitació urbana, aprovat per Reial decret legislatiu 7/2015, de 30 d'octubre.  
  
A la vista de quant antecedeix, mitjançant acord plenari de l'Ajuntament d'Almàssera de data 5.05.2023, es resol:  
  
Primer  
En aplicació del règim transitori previst en la disposició transitòria segona del Reial decret legislatiu 1/2021, s'acorda reiniciar la tramitació de la modificació puntual núm. 21 del PGOU, conforme amb la legislació urbanística vigent.  
  
Segon  
Ordenar als serveis tècnics municipals l'elaboració de l'esborrany de modificació puntual, acompanyada del document d'avaluació ambiental i territorial estratègica, que permeten iniciar el tràmit d'avaluació ambiental i territorial estratègica.  
  
Tercer  
De conformitat amb el que es disposa en l'art. 68 del Reial decret legislatiu 1/2021, s'acorda la suspensió de la tramitació i atorgament de llicències de parcel·lació de terrenys, edificació i demolició, per a l'àmbit definit en la modificació puntual núm. 21 del PGOU, amb la finalitat de facilitar l'estudi i modificació de l'ordenació urbanística.  
En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
La suspensió tindrà una duració màxima de dos anys. Aquest termini s'interromprà, amb alçament de la suspensió, sí, transcorregut un any, no se sotmet a exposició pública la proposta de pla. Després de l'exposició al públic del pla en tramitació, es reprendrà la suspensió fins que es complete el termini de dos anys màxim.  
  
Quart  
Remetre el present acord al Diari Oficial de la Generalitat Valenciana per a ser publicat, moment a partir del qual entrarà en vigor la suspensió. Així mateix, publicar l'acord en el tauler d'anuncis i en el web municipal, que recollirà expressament els àmbits i tipus de llicències afectades per la suspensió, que són:  
Àmbit de la modificació puntual núm. 21: Sòl urbà del municipi d'Almàssera.  
Tipus de llicències afectades per la suspensió: llicències de parcel·lació de terrenys, edificació i demolició.  
  
Cinqué  
Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat en la publicació d'aquesta suspensió.  
Sisé  
Autoritzar l'alcalde per a aprovar tots els tràmits necessaris per a l'adequada execució d'aquest acord.  
  
Ho mana l'alcalde president de l'Ajuntament d'Almàssera, Ramón Puchades Bort, per ser l'òrgan competent en virtut de l'art. 21.1.s Llei 7/1985, de 2 d'abril, reguladora de les bases del règim local (LRBRL). Cosa que es notifica als interessats per a general coneixement i efectes oportuns, fent constar que, contra la present resolució, es podrà interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte contra el qual es recorre, en el termini d'un mes, a comptar de l'endemà de la recepció d'aquesta notificació. La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre.  
b) Recurs contenciós administratiu davant el Jutjat Contenciós Administratiu de València que corresponga, dins del termini de dos mesos comptats des de l'endemà de la recepció d'aquesta notificació.  
  
En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci administratiu.  
  
Tot això sense perjudici de qualsevol altre recurs o acció que estime procedent.  
  
Almàssera, 9 de maig de 2023.- L'alcalde president: Ramón Puchades Bort.